
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 19
                                                           din 28 februarie 2019
privind desfășurarea evenimentelor culturale organizate de către Asociația Cultura Viva Sighișoara și punerea la dispoziție, cu titlu gratuit, a trei săli din clădirea sediului primăriei, pe perioada desfășurării evenimentelor culturale

            Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 1.809/22.01.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa Asociației Cultura Viva Sighișoara, înregistrată la Municipiul Sighişoara cu nr. 34.435/07.12.2018, prin care solicită sprijin logistic, pentru desfășurarea evenimentelor culturale ce urmează a fi organizate, respectiv cele privind desfășurarea, în perioada 1 – 10 august 2019, a festivalului – școală „Academia Sighişoara”, 2019, ediţia a 26-a, sprijin  constând în punerea la dispoziție, cu titlu gratuit, a Sălii Festive a primăriei, a Sălii de oficiere căsătorii și a sălii – cam. nr. 43 din clădirea primăriei, pe perioada desfășurării acestor evenimente culturale, organizate de către Asociația Cultura Viva Sighișoara, potrivit programului de desfăşurare a acestora; 

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora, consiliile locale și consiliile județene pot da în folosinţă gratuită, pe termen limitat, bunuri mobile și bunuri imobile proprietate publică sau privată locală ori județeană, după caz, persoanelor juridice fără scop lucrativ care desfăşoară o activitate de binefacere sau de utilitate publică ori serviciilor publice;

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Văzând Raportul de specialitate cu nr. 1.807/22.01.2019 al Biroului Logistic, Aprovizionare Tehnico - Materială și Administrativ, prin care se justifică oportunitatea desfășurării unor evenimente culturale organizate de către Asociația Cultura Viva Sighișoara, respectiv cele privind desfășurarea, în perioada 1 – 10 august 2019, a festivalului – școală “Academia Sighișoara”, 2019, ediția a 26-a și punerea la dispoziție, cu titlu gratuit, a Sălii Festive a primăriei, a Sălii de oficiere căsătorii și a sălii – cam. nr. 43 din clădirea primăriei, pe perioada desfășurării acestor evenimente culturale, organizate de către Asociația Cultura Viva Sighișoara, potrivit programului de desfășurare a acestora, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36 alin. (2) lit. „c” şi „d”, alin. (6) lit. „a” pct. 4 şi 7, alin. (9), art. 45 alin. (3), art. 115 alin. (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,
     H O T Ă R Ă Ş T E:

Art. 1. Se aprobă desfășurarea evenimentelor culturale organizate de către Asociația Cultura Viva Sighișoara, în perioada 1 – 10 august 2019, respectiv cele privind desfășurarea festivalului – școală “Academia Sighișoara”, 2019, ediția a 26-a.

Art. 2. Se aprobă punerea la dispoziție, cu titlu gratuit, a Sălii Festive a primăriei, a Sălii de oficiere căsătorii și a sălii – cam. nr. 43 din clădirea primăriei, către Asociația Cultura Viva Sighișoara, pe perioada desfăşurării evenimentelor culturale, potrivit programului de desfăşurare a acestora, prevăzut în  anexa nr. 1 la prezenta hotărâre.

Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Direcția Relaţii Publice și Comunicare, Biroul Logistic, Aprovizionare Tehnico - Materială și Administrativ, Serviciul Public Poliția Locală din cadrul Municipiului Sighișoara şi Asociația Cultura Viva Sighișoara.
Art. 4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

      Șoneriu Mihai - Marcel        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Biroul Logistic, Aprovizionare Tehnico - Materială și Administrativ;

  1 ex. Direcția Relaţii Publice și Comunicare;

  1 ex. Serviciul Public Poliția Locală;

  1 ex. Asociația Cultura Viva Sighișoara.
11 ex. 

B.A.
